יחידת הלוט"ר

יחידת הלוט"ר (ראשי תיבות של לוחמה בטרור) היא יחידה מובחרת בצה"ל הממונה על הכשרת כלל יחידות צה"ל בתחומי הלוחמה בטרור, הצליפה ותחומים נוספים הקשורים ללוחמה זעירה בשני מעגלים מרכזיים של הלוחמים בזירת הקרב: מעגל ההתערבות ומעגל ההשתלטות. היחידה משתייכת לחיל הרגלים ומוכשרת כיחידת קומנדו. במקביל לכך, לוחמי היחידה מבצעים אימונים, משימות ופעילויות מבצעיות מיוחדות ומגוונות. בעתות חירום היחידה פעילה ונמצאת בכוננות מתמדת לתפעול אירועי פח"ע. משכן היחידה נמצא במתקן אדם, אשר בשיפולי הרי בנימין בתחומי המועצה אזורית חבל מודיעין. היחידה כפופה לפיקוד חטיבת המרום (מרום), ומפקדה הוא קצין בדרגת סא"ל. חיילי היחידה, חובשים כומתה אדומה עם סמל חי"ר. לוחמי היחידה, בוגרי מסלול לוט"ר, עונדים על הדש את סיכת הלוחם. היחידה הוקמה בשנת 1974 על ידי עמוס קוצר, שהיה גם למפקדה הראשון, כחלק מהפקות הלקחים שנעשו בצה"ל בעקבות אירועי הטרור באותה תקופה, המשמעותיים שבהם חטיפת מטוס סבנה והפיגוע במעלות. על היחידה הוטל לרכז ולפתח את נושא המלחמה בטרור בצבא (גיבוש תורות לחימה, בחינתן ועדכונן) ולהכשיר את שאר היחידות הנוגעות בתחום זה (יחידות ההתערבות ויחידות ההשתלטות). בשנת 2003 הוחלט על צירופם של מדורי קליעה וצליפה בצה"ל אל היחידה לכדי יצירת "בית הספר ללוחמה בטרור, קליעה וצליפה". בהמשך הוקם מדור נוסף, אפ"ק. בעשור השני של המאה ה-21 הופרד מדור קליעה מהיחידה והפך לענף עצמאי בצה"ל. מדור לוט"ר - אחראי על גיבוש ובחינת תורת הלחימה הצה"לית ללוחמה בטרור והכשרתן הבסיסית של כלל היחידות בתחום זה. כמו כן, מכשיר לוחמים לירי באקדח. המדור מורכב כולו מלוחמים בוגרי 'מסלול לוט"ר', ויחד עם צוותים ייעודיים נוספים מהווה את רוב פלגת הלוחמים ביחידה (ראו בהמשך). מדור צלפים - מרכז את הידע בנושא תו"ל הצליפה, אמצעי לחימה (כגון רובי צלפים), תחמושת צליפה וטכניקות הצליפה. אחראי על הכשרת כלל הצלפים בצה"ל ושמירת כשירותם. המדור מכיל מדריכות ומדריכים. רוב המדריכות הן מדריכות חי"ר, אשר עברו קורס מדריכות צליפה. ואילו המדריכים, רובם בוגרי קורס מ"כים, נופלי מסלול לוט"ר או כאלה שהפסיקו שירות קרבי באחת מחטיבות החי"ר ואשר הצטרפו לקורס ההדרכה ביחד עם המדריכות. על כן, חלקם לוחמים (עובדה ההופכת אותם לצלפים מבצעיים בעצמם). בנוסף, מכיל המדור קבוצה מצומצמת של לוחמים בוגרי מסלול לוט"ר אשר מרכיבים את תחום "צליפת לוט"ר" בתוכו. מדור הצלפים הוכרז כמוקד ידע לאומי בנושא צליפה בישראל. מדור לוחמה - הוקם על מנת לשפר את רמת הגדודים בכל חטיבות החי"ר בצה"ל, בעזרת שבוע לוחמה הכולל ירי לוט"ר (ירי לטווחים קרובים), לוחמה בשטח בנוי ועוד. מדור לוחמה כולל בתוכו גם את תחום פריצה ולת"ק. תחום ה"קופים" הועבר בהמשך אל מדור לוט"ר. תחום ההסוואה אמון על הנחלת תורת ההסוואה ללוחמי צה"ל ואחראי על בחינת אמצעים אשר הצבא עתיד להצטייד בהם. התחום מאסף לתוכו חיילים אשר הגיעו ממקומות שונים בצבא. תחום הטג"ח מכיל מדריכי חילוץ באמצעות טיפוס וגלישה, אשר עוברים מסלול ייעודי בן שנה וחודשיים וברמת רובאי 05. התחום מקיים קשרים הדוקים עם ארגוני חילוץ אזרחיים. בעקבות לקחי מבצע צוק איתן, הוחלט על הקמת תחום נוסף במדור: לת"ק (לוחמה תת-קרקעית), תחום אשר מורכב מצוותי לוחמים בוגרי מסלול לוט"ר. תחום נוסף שהוקם במדור הוא תחום רובוטיקה, אשר מאגד לתוכו לוחמים, שאינם בוגרי מסלול לוט"ר, וגם כאלה שאינם לוחמים (במתכונת הדומה למדריכי הצליפה), אשר בשגרה מתמקדים בהדרכה בתחום זה. כלל המדורים מקיימים שיתופי פעולה גם עם גופי ביטחון שאינם שייכים לצה"ל. כמו כן מקיימים המדורים אימונים משותפים עם יחידות מצבאות זרים המקיימים קשרי ידידות עם ישראל ובהם צבא ארצות הברית והמרינס. בנוסף, בית הספר מקיים שלל תחרויות צבאיות שנתיות, לרבות אליפות צה"ל בלוט"ר, אליפות צה"ל בצליפה ואליפות אקדח ליחידות המיוחדות. בחלק מהאליפויות מתחרים אף חיילי היחידה בעצמם, ולחלק מהאליפויות מצטרפים צוותים בינלאומיים ממדינות שונות. היחידה מטבעה שותפה בניסויי כלים ובבחינת סוגי ציוד אשר עתיד צה"ל להצטייד בהם, או מביע עניין ברכישתם. ערך מורחב – מלחמת חרבות ברזל ערך מורחב – מתקפת הפתע על ישראל (2023) עם פרוץ מתקפת הפתע של חמאס על יישובי עוטף עזה והנגב המערבי, הוקפצו צוותים של לוחמי הלוט"ר לקיבוץ ניר יצחק שם ניהלו קרבות וחילופי אש מול מחבלי חמאס במהלכם החזירו את השליטה על היישוב. עם שחרור ניר יצחק חברו לוחמי הלוט"ר לזירת הקרב בקיבוץ בארי וסייעו לכוחות צה"ל בשחרור היישוב. במהלך הקרבות איבדה היחידה חמישה מלוחמיה. ערך מורחב – הלחימה ברצועת עזה במלחמת חרבות ברזל לראשונה מאז הקמתה פלגת לוחמים של יחידת הלוט"ר נלחמה לראשונה בעזה כחלק מצוותי הקרב החטיבתיים, במהלך פעילות באזור בית חאנון זיהו הלוחמים מחבל יוצא מפיר מנהרה תוך שהוא יורה צרורות לעבר הכוח ככל הנראה במטרה למשוך אותם לכיוון מטען שהונח בסמוך ללוחמים. הלוחמים פתחו במכת אש, השליכו רימונים ונטרלו את האיום ממרחק. לאחר מכן, פיר המנהרה הושמד. בקרבות בח'אן יונס, נלחמה היחידה כחלק מצוות הקרב של חטיבה 7. בנוסף, צוותי הלחימה של יחידת הלוט"ר לקחו חלק בלחימה של מחנות המרכז ושג'אעייה. בעבר מסלול לוט"ר היה מורכב רק מחיילים אשר הפסיקו השתתפות בקורס טיס, קורס חובלים, שייטת 13 וסיירת מטכ"ל. בימינו גם המתאימים מבין מתגייסי מחזורי גיוס של חטיבת כפיר בחודשי אוגוסט, נובמבר ומרץ רשאים להשתתף בגיבוש ליחידת הלוט"ר. אורכו של הגיבוש שלושה ימים, והוא כולל יומיים של מבדקים פיזיים ומנטליים וראיונות אישיים. המתאימים ביותר יתחילו את מסלול הלוחם ביחידה. בנוסף ניתן להתראיין ליחידה כחלק משבוע ראיונות למסיימי גיבושי טיס, חובלים, צוללות, מטכ"ל ושייטת 13. מסלול הכשרת הלוחם ביחידה אינטנסיבי ונמשך כשנה וחודשיים, אותו מסיימים הלוחמים בדרגת סמל וברמת רובאי 08. המסלול מתחיל בטירונות חי"ר לצד לוחמי חטיבת הצנחנים (החל מנובמבר 2019), בה מוכשרים בתכנים בסיסיים מעולם החי"ר, ואימון מתקדם מקוצר. לאחר מכן עוברים טירונות יחידה, ניווטים, התמחות בירי באמל"ח מגוון, תכנים ייעודיים לעולם הלוחמה בטרור ברמת הפרט והצוות, קרב מגע ברמה גבוהה, לוחמה בשטח בנוי ועוד. כחלק מהמסלול עוברים הלוחמים קורס מ"כים מקוצר יחד עם יחידות מובחרות אחרות וקורס צניחה. לקראת סוף המסלול חלק מן הלוחמים ממוינים לאחד מהמקצועות הבאים: פורצים, לת״ק, צלפי לוט"ר ולוחמי גובה. כלל הלוחמים עוברים בסוף ההכשרה תוכני פיקוד והדרכה, כל אחד בתחומו, ומתפזרים במדורים השונים. לאחר סיום המסלול, מורכבים צוותי לוחמים חדשים על פי ייעודו של כל לוחם. חלק מן הלוחמים ממשיכים את הכשרתם המקצועית אף מעבר לסוף המסלול. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בין מפקדי היחידה נמנים: יחידות מובחרות בצה"ל מלחמה בטרור מדיה וקבצים בנושא יחידת הלוט"ר בוויקישיתוף מערך מרום ויחידת הלוט"ר, באתר צה"ל אתר עמותת הלוט"ר אודות היחידה, באתר זרוע היבשה מערכת וואלה! חדשות‏, כך מכשירים את היחידות המיוחדות להילחם בטרור, באתר וואלה, 25 באוקטובר 2014 אור הלר, לוחמה בטרור, העידן החדש, באתר ישראל דיפנס, 26 בספטמבר 2013 ראובן וייס, חזק, מהר ומדויק, באתר ynet, 19 בנובמבר 2010 אם אתם סובלים מפחד גבהים - הכתבה הזו לא בשבילכם, באתר צה"ל אור הלר, צה"ל חוזר לחילוצים: החטיפה הבאה לא תגמר בעסקה, באתר nana10‏, 19 בדצמבר 2011 ערוץ צה"ל, אימון מדריכי לוחמה בטרור, סרטון באתר יוטיוב ערוץ צה"ל, כך משתלטים על אוטובוס חטוף, סרטון באתר יוטיוב נעם ויטמן, ‏צפו: כך יחידת הלוט"ר הצה"לית משחררת בני ערובה, באתר ‏מאקו‏, 13 במאי 2014 נתנאל רוזמן, ‏לא תראו אותם גם אם תעמדו מעליהם: הצצה לקורס ההסוואה של לוט"ר, באתר ‏מאקו‏, 14 בפברואר 2012 בול פגיעה, באתר זרוע היבשה אמיר בוחבוט‏, הצצה נדירה לפעילות היחידה ללוחמה בטרור של צה"ל, באתר וואלה, 25 בספטמבר 2012 לוט"ר בערפל, באתר זרוע היבשה אור הלר, לוחמה בטרור, העידן החדש, באתר ישראל דיפנס, 26 בספטמבר 2013 יחידת הלוט"ר, ג'רוזלם פוסט תמונות: כך מתאמנים אנשי העכביש של צה"ל, ערוץ 7 מול פני הטרור, באתר זרוע היבשה יואב זיתון, תיעוד מיוחד: ynet עם לוחמי סיירת מטכ"ל בפריצה לחילוץ בני ערובה בתרגיל, באתר ynet, 20 במרץ 2015 ניר דבורי, ‏צפו: לוחמי לוט"ר קופצים מעזריאלי, באתר ‏מאקו‏, 19 באפריל 2015 מנדי הלר, רכבת לילה: כך יתמודדו לוחמי הלוט"ר עם חטיפת נוסעים היל"ת, 2015 "הקופים" משתלטים על בניין רב-קומות, אתר צה"ל, מרץ 2017 מירב בראל, מערכת אתר צה"ל, זה המקום שמכשיר את יחידות צה"ל להילחם בטרור. הצצה מיוחדת, באתר צה"ל, 22 ביולי 2019 יואב זיתון, הרובה החדש והאתגר בגבול עזה: "צלף שלא פוגע מספיק טוב - מודח מהמשימה", באתר ynet, 22 ביולי 2019 ינון שלום יתח, מה עשו כוחות הלוט"ר של צה"ל 12,489 ק"מ מישראל?, אתר צה"ל, 19.07.2021 בשפה הצה"לית, טרור מכונה גם פח"ע (=פעילות חבלנית עוינת) עמית קורח, היחידה שהפכה לאימפריה, באתר זרוע היבשה, 10 בדצמבר 2009 זה מהלוט"ר, עותק מכתבה בירחון בלייזר, אפריל 2006, מתוך אתר 'פרש' תומר מאיר ואביגיל בוקובזה, הכל בשליטה, ביטאון זרוע היבשה, גיליון מס' 30, עמוד 58, אפריל 2015 דניאל אדלסון, זר יבין זאת, ביטאון ביבשה, ‏ גיליון 6 יוני 2008. אביגיל בוקובזה, 3 זרועות צבאיות, 2 יבשות ותרגיל אחד: הצצה מיוחדת ל"נובל שירלי", באתר צה"ל, 2015 ניר דבורי, ‏התחרות היוקרתית של לוחמי הסיירות: מי הייתה היחידה המובחרת שזכתה באליפות?, באתר ‏מאקו‏, 8 במאי 2014 אמיר בוחבוט‏, הצצה אל מאחורי הקלעים של אליפות צה"ל לצלפים, באתר וואלה, 29 ביוני 2013 עידן סונסינו, תחרות הצליפה של צה"ל, 21/06/12, באתר צה"ל מי זכה במקום ה-1 בתחרות הצליפה?, באתר ‏מאקו‏, 19 במאי 2019 "עם דמעות בעיניים הוא אומר 'עוד חבר נהרג', ואנחנו מזנקים אל המחבלים", באתר צה"ל, 13 באוקטובר 2023 לוחמי הלוט"ר נטרלו מחבל יוצא מפיר שניסה למשוך אותם לכיוון מטען, באתר צה"ל, 21 בדצמבר 2023 תיעוד מפעילות לוחמי הלוט"ר בעומק חאן יונס, באתר צה"ל, 5 במרץ 2024 מוקי בצר, "לוחם חשאי", הוצאת כתר, 2015, עמוד 285 ניר חסון, משחקי הגרילה של יאיר קליין, באתר הארץ, 16 בנובמבר 2012 אריאלה רינגל-הופמן, עוד לא המציאו את הכדור שיהרוג אותי, ידיעות אחרונות המוסף לשבת, ‏ 26.11.2010, עמודים 10–11, כפי שהועלה באתר פרש עמיר רפפורט, "למה לא לירות משני קנים", "ישראל דיפנס" 8, מאי-יוני 2012, עמודים 75-74 בן זילכה, אהלן בוגי, מה העניינים, באתר nrg‏, 26 באוקטובר 2001. חיים בן-נון, מכתב גלוי לגל הירש, "ישראל דיפנס", גיליון 17, דצמבר 2013, עמוד 8, כפי שהועלה באתר פרש סמדר קרמפף, סא"ל ליאור קינן מונה למפקד הלוט"ר, 7.10.2010, אתר מז"י. אור הלר, לוחמה בטרור, העידן החדש, "ישראל דיפנס", 26 בספטמבר 2013 סא"ל אלי גינסברג, באתר צה"ל